The Daily Wire

The Daily Wire (הדיילי וייר, בתרגום חופשי: המברק היומי) הוא אתר חדשות ומדיה שמרני אמריקאי שהוקם ב-2015 על ידי הפרשן הפוליטי בן שפירו והקולנוען ג'רמי בורינג.<ref name=":0"></ref><ref name="about"></ref> החברה היא מפרסמת מובילה בפייסבוק,<ref name=":7"></ref><ref name=":6"></ref><ref name=":13"></ref> ומפיקה פודקאסטים כמו "המופע של בן שפירו".<ref name="about" /> ביוני 2022 החברה השיקה את +DailyWire, פלטפורמת וידאו על פי דרישה הכוללת תכנים שונים של הדיילי וייר, כולל פודקאסטים והפקות סרטים.<ref name=":14" /> החברה הפיקה מספר סרטים באורך מלא וסדרות טלוויזיה בלעדיים. מטה החברה ממוקם בנאשוויל, טנסי.

מטרת האתר היא לקדם ערכים ומדיניות ימנית-שמרנית ברחבי ארצות הברית. הנושאים העיקריים שעוסק בהם האתר הם: פוליטיקה אמריקאית, להט"ב, שינויי אקלים, הפלות, פמיניזם, אחזקת נשק, פרוגרסיביזם, שמרנות, קפיטליזם. בין השאר בסיפורים רבים האתר מתייחס לקטעי עיתונות מארגוני החדשות המרכזיים והפרוגרסיבים ומתן נקודת מבט שמרנית.<ref></ref>

== היסטוריה ==
את הרעיון להקמת האתר הגו בן שפירו וג'רמי בורינג, כאשר עבדו עבור TruthRevolt , אתר חדשות שמומן בעבר על ידי מרכז החופש של דייוויד הורוביץ.<ref name="Vanity Fair"></ref> הדיילי וייר הושק ב-2015, לאחר שהשנים השיגו מימון ראשוני מן האחים תעשייני הנפט המיליארדרים דן ופריס וילקס.<ref></ref><ref name=":4"></ref> בראשיתו האתר התקיים בעיקר על בסיס פרסום. פריס וילקס שכאמור הוא מתומכיו הראשונים של האתר<ref name="Toxic_Ten_11/2/2021"></ref> מנהל את Bentkey Ventures, LLC (לשעבר Forward Publishing, LLC), המוציאה לאור של הדיילי וייר.<ref name=":4" />

מטה של האתר בתחילתו היה בלוס אנג'לס, קליפורניה.<ref></ref> בספטמבר 2020, שפירו הודיע כי מטה החברה יעבור לנאשוויל, טנסי.<ref></ref><ref></ref><ref></ref>

האתר הפך לאחד מאתרי החדשות והמפרסמים המובילים בפייסבוק מבחינת מעורבות. בשנת 2018, NewsWhip זיהה את האתר כ"ללא ספק" המוציא לאור הימני החזק ביותר בפייסבוק. לפי NewsWhip, הדיילי וייר היה המפרסם השישי בשפה האנגלית בפייסבוק ב-2019 עד חודש מרץ. האתר גם היה השני בכמות הכתבות מבין 10,000 הכתבות המובילות של פייסבוק.<ref name=":1"></ref> בשנת 2021, סיפורים שפורסמו על ידי האתר זכו ליותר לייקים, שיתופים ותגובות בפייסבוק מכל מפרסם חדשות אחר, לפי NPR.

באפריל 2019, פוד-טראק דירג את התוכנית המופע של בן שפירו של האתר כפודקאסט השני המושמע ביותר בארצות הברית לחודש מרץ 2019, אחרי הפודקאסט "The Daily" של מייקל ברברו וסברינה טברניס.<ref name=":3"></ref>

ביוני 2020 פרש שפירו מתפקידו כעורך ראשי, בו כיהן מאז הקמת האתר, וקיבל על עצמו את תפקידו של עורך אמריטוס. ג'ון ביקלי הוכרז כעורך הראשי הבא של האתר.

בינואר 2021, שפירו הודיע כי הדיילי וייר פותח אולפן לטלוויזיה ולסרטים שלא יקדם "מטרות שמאלניות".<ref></ref> הסרט המקורי הראשון של האולפן, "כלואה", הוקרן בבכורה בשנת 2022.<ref name="GalloShutIn"></ref>

בספטמבר 2021, שפירו ובורינג הודיעו כי הדיילי וייר ייאבק בחובה לקבל החיסון לקורונה שקבע נשיא ארצות הברית ג'ו ביידן עבור חברות עם יותר מ-100 עובדים.<ref></ref> ואכן מאוחר יותר הגישה החברה תביעה, אשר הובאה לבסוף בפני בית המשפט העליון. בית המשפט העליון פסק כי אכן החובה אינה חוקית בפסיקה 6-3.<ref name="CNBC"></ref>

באוקטובר 2021, האתר שכר את אליסון ויליאמס, כתבת ספורט שמסקרת פוטבול וכדורסל מכללות, לאחר שהתפטרה מ-ESPN מכיוון שבעקבות החובה להתחסן נגד הקורונה החליטה החברה שנמצאת בבעלות דיסני שעובדי אירועים חיים חייבים לקבל את החיסון, והיא החליטה שלא להתחסן בעקבות כך שניסתה להרות ילד נוסף.<ref></ref> וויליאמס אמרה שהיא תחקור נושאים "שעשויים להיות טאבו מדי עבור כלי תקשורת אחרים".<ref></ref>

בשנת 2021, החברה הכריזה על הקמת DW Books, הוצאה לאור שתתמקד בהוצאת ספרים המקדמים והנובעים מתפיסת עולם שמרנית.

ההוצאה פרסמה כותרים רבים ובהם ספרים שנכתבו על ידי בן שפירו, מאט וולש, קנדיס אוונס, כמו כן החנות האינטרנטית מקדמת ספרים נוספים העוסקים בשמרנות ובפרוגרסביות, ספריהם של מחברים כגון ברט וינשטיין, ג'ונתן היידט ג'ורג' אורוול ועוד.

הדבר ממשיך מגמה של שמרנים מקימים ערוצים מחוץ לבתי ההוצאה בניו יורק, לאחר שהוצאות לאור ביטלו מספר ספרים שנראו להם כמקדמים דעות שמרניות. DW Books תכננה להוציא ספרים דרך Ingram Content Group חברה המתמחה בתעשיית הספרים, החל משנת 2022.<ref></ref>

ההכנסות השנתיות של החברה עלו על 100 מיליון דולר לראשונה בתחילת 2022, והיו לה 150 עובדים.<ref></ref> 

נכון ליוני 2022, המייסד ג'רמי בורינג אמר כי לאתר יש 890,000 מנויים בתשלום.<ref name="890k"></ref>

ב-2023 נחשף כי האתר שילם לגוגל כדי לקבל חשיפה עבור חיפושים כמו "שינויי אקלים הם מתיחה" (“climate change is a hoax”) ו"מדוע שינויי האקלים מזויפים" (“why is climate change fake”) במטרה לפרסם טענות המכחישות את שינוי אקלים ולהפיץ דיסאינפורמציה בנושא שינוי האקלים.<ref></ref>

== בנטקי ==

במרץ 2022, הכריזה החברה על תוכנית להשקיע לפחות 100 מיליון דולר בתכני בידור לילדים במשך שלוש שנים בתגובה להתנגדות של דיסני להצעת חוק 1557 של פלורידה.<ref></ref><ref></ref> הפרויקט, אשר בהתחלה היה אמור להיקרא ״Daily Wire Kids“, בסופו של דבר קיבל את השם בנטקי ושוחרר ב 16 באוקטובר 2023, לרגל חגיגות יום השנה ה-100 להקמתה של חברת וולט דיסני.<ref></ref>

עד כה, החברה הפיקה 4 סדרות מקוריות (צ׳יפ צ׳ילה, יום נהדר עם מייבל מקליי, Runes, ו- Gus plus Us).

== פודקאסטים ורדיו ==
בנוסף לתוכן הכתוב שלו, האתר מפיק מספר פודקאסטים, בניהם "המופע של בן שפירו", "המופע של מייקל נואלס", "המופע של מאט וולש" ו"המופע של אנדרו קלאוון".

באפריל 2018, טווח הפרסום של "המופע של בן שפירו" התרחב כאשר רשת הרדיו Westwood One החלה להפיץ אצלה את הפודקאסט.<ref></ref> בינואר 2019, Westwood One הרחיבה את פודקאסט בן השעה של שפירו לתוכנית רדיו, והוסיפה לתוכנית שעתיים נוספות, כך שלמעשה לבן שפירו יש מדי יום שידורים בני 3 שעות.<ref></ref> נכון למרץ 2019, לפי דברי הWestwood One, "המופע של בן שפירו" מועבר על ידי יותר מ-200 תחנות, כולל בתשעה מתוך עשרת השווקים המובילים.<ref></ref>

בשנת 2020, הדיילי וייר רכשה את כל התוכן של PragerU.<ref></ref>

ביום הבחירות 2020, הפעילה ומנהלת התקשורת לשעבר של Turning Point USA, קנדיס אוונס, הודיעה שהיא תעבור לנאשוויל, טנסי, ותצטרף לדיילי וייר עם תוכנית משלה בשם "קנדיס".<ref name="DWCandace"></ref> פרק הבכורה שודר ב-19 במרץ 2021. הפרקים של התוכנית משודרים מדי שבוע ומצולמים בפני קהל באולפן.<ref name="OK"></ref> אורחים בולטים כוללים את נשיא ארצות הברית לשעבר דונלד טראמפ, נשיא UFC דיינה וייט, ונציג ארצות הברית ג'ים ג'ורדן.

במרץ 2022, האתר הקים פודקאסט חדש בשם "The Comments Section" (מדור התגובות) עם ברט קופר.

בשנת 2022 פלטפורמת +DailyWire החלה לשדר את הפודקאסט של ג'ורדן פיטרסון.<ref name=":14" />

=== אישים נוכחיים ===
* בן שפירו (משמש גם כמייסד שותף)
* מייקל נואלס
* מאט וולש
* אנדרו קלאוון
* ברט קופר
* ג'ורדן פיטרסון

== בידור ==
בינואר 2021, הדיילי וייר הפיצה את "רוצי, הסתתרי, הילחמי" , סרט דרמה באורך מלא אודות ירי המוני המתרחש בבית ספר. הפצת הסרט באמריקה הצפונית הייתה בלעדית למנוים.<ref name="deadlinerunhidefight"></ref> בנובמבר, הדיילי וייר השיקה את "Adam Carolla: Truth Yeller", פודקאסט קומי שצולם עם קהל חי בכיכוב הקומיקאי אדם קרולה.<ref>Adam Carolla Truth Yeller, Episodes 1-6</ref>

ב-10 בפברואר 2022, הסרט המקורי הראשון של החברה, "כלואה", הוקרן בבכורה ביוטיוב. הוא בוים על ידי די. ג'יי. קארוסו ובכיכובם של רייני קוואלי, ג'וש הורוביץ, ווינסנט גאלו בסרטו הראשון מאז 2013. לאחר שרכשה את הזכויות המקומיות על "The Hyperions", קומדיית גיבורי-על בכיכובו של קרי אלווס, החברה השיקה את בכורת הסרט בחינם ביוטיוב ב-10 במרץ 2022. לאחר מכן הסרט עבר לאתר של הדיילי וייר לצפייה בלעדית על פי דרישה.<ref></ref><ref></ref>

ב-1 ביוני 2022, הדיילי וייר הפיצה את הסרט התיעודי של מאט וולש "מה היא אישה?", סרט העוסק בסוגיה הקווירית והטרנסג'נדרית בכלל והפמיניזם ומעמד האישה בפרט. הסרט גרם לסנסציה בארצות הברית וזכה לתגובות אוהדות מחד ולביקורות קשות מאידך, נכון ליוני 2023 הסרט זכה לדירוג של 8.3 באתר IMDb ולדירוגים גבוהים באתרים אחרים.<ref></ref>

"אימה בערבה", מערבון המתרחש במונטנה ובכיכובה של ג'ינה קראנו, הופץ למנויים ב-14 ביוני 2022.<ref></ref>

ב-29 ביוני 2022 הדיילי וייר השיקה את פלטפורמת הווידאו על פי דרישה +DailyWire הכוללת פודקאסטים והפקות וידאו שונות של החברה,<ref name=":14"></ref> כמו כן תוכן שהופק על ידי ג'ורדן פיטרסון<ref></ref> והכרזה על סדרת הנפשה לגיל הרך בשם "Chip Chilla", הכוללת את דיבובו של הקומיקאי רוב שניידר.<ref></ref> ב-3 בנובמבר, "My Dinner with Trump", סרט תיעודי בסגנון סינמה וריטה בהשתתפות דונלד טראמפ עם 16 מיועציו הקרובים ביותר, הופץ באופן בלעדי בפלטפורמה.<ref></ref>

בנובמבר 2022, הדיילי וייר הודיעה כי תפיק עיבודים לרומן מ-1957 של איין ראנד "מרד הנפילים" ולסדרת הספרים "The Pendragon Cycle" של הסופר סטיבן ר. לוהד.<ref></ref><ref></ref>
{| class="wikitable sortable" style="width:50%;"
|+סרטים
! style="width:20%;" |כותרת
! style="width:15%;" |סוגה
! style="width:15%;" |תאריך הפצה
|-
|רוצי, הסתתרי, הילחמי
|מותחן פעולה
|14 בינואר 2021
|-
|כלואה
|מותחן
|10 בפברואר 2022
|-
|The Hyperions
|קומדיית גיבורי-על
|10 במרץ 2022
|-
|מה היא אישה?
|תיעודי
|1 ביוני 2022
|-
|אימה בערבה
|מערבון
|14 ביוני 2022
|-
|The Greatest Lie Ever Sold
| rowspan="2" |תיעודי
|12 באוקטובר 2022
|-
|My Dinner with Trump
|3 בנובמבר 2022
|}
{| class="wikitable"
|+סדרות טלוויזיה
!כותרת
!סוגה
!תאריך הפצה
|-
|What We Saw
|תיעודי
|13 ביוני 2019–הווה
|-
|Adam Carolla Truth Yeller
|פודקאסט קומי
|25 בנובמבר 2021–24 במרץ 2022
|-
|The Enemy Within
| rowspan="4" |תיעודי
|18 בפברואר 2022<ref></ref>
|-
|Fauci Unmasked
|16 במרץ 2022<ref></ref>
|-
|Exodus
|22 בנובמבר 2022–3 במאי 2023
|-
|Convicting A Murderer
|קיץ 2023
|-
|Chip Chilla
|סדרת הנפשה
| rowspan="3" |TBA 2023
|-
|The Zoodles Show
|סדרת בובות
|-
|A Wonderful Day with Mabel Maclay
|סדרת הנפשה
|}

== קישורים חיצוניים ==

* 

== הערות שוליים==

קטגוריה:אתרי אינטרנט שהושקו ב-2015
קטגוריה:תחזוקה - ציטוט: url-status